arest814

media type="youtube" key="ZlNHLOxMoqs" width="425" height="350"ooo sto myalo eisai kati magiko... Η ομάδα των τρένων... 

Ο Αστέρας Τριπόλεως ιδρύθηκε το 1930, στην περιοχή του Σιδηροδρομικού Σταθμού, αλλά αναγνωρίστηκε επίσημα από το Πρωτοδικείο Τριπόλεως με την υπ’αριθμ 312/1931 απόφαση. Μετά από λίγο καιρό, άγνωστο για ποιους λόγους, ο Αστέρας αδρανοποιήθηκε, ενώ το 1932 έχουμε την προσωρινή διάλυση όλων των ποδοσφαιρικών ομάδων της Τρίπολης. Εκείνη την εποχή είχε έρθει στην Τρίπολη ο Μηνάς Τσαβδάρης, ο οποίος ίδρυσε ποδοσφαιρική ομάδα και της έδωσε το όνομα "Κεραμεικός" με ασπρόμαυρα χρώματα, επηρεασμένος από την περιοχή του Κεραμεικού που ζούσε. Ο Κεραμεικός δεν επισημοποιήθηκε ποτέ και το 1938, ο Μηνάς Τσαβδάρης παίρνει το καταστατικό του ανενεργού τότε Αστέρα, εντάσσει τους παίκτες του Κεραμεικού. Με αυτό τον τρόπο γίνεται η επανασύσταση του Αστέρα. Το 1939 ιδρύθηκε η ΕΠΟΤ, ο Αστέρας παίρνει μέρος στο πρωτάθλημα της περιόδου 1939-1940, όπου αντίπαλοί του ήταν ο Άρης Τρίπολης, η ΑΕΚ Τρίπολης και η Ολυμπιάδα Τρίπολης. Ο δεύτερος παγκόσμιος πόλεμος σταματάει –όπως ήταν φυσικό- κάθε αγωνιστική δραστηριότητα στην Τρίπολη και όπως όλα τα σωματεία της πόλης, έτσι και ο Αστέρας διαλύεται.

Μετά την λήξη του δεύτερου παγκοσμίου πολέμου, ο Αστέρας επανιδρύεται με το όνομα "Νέος Αστέρας" και αναγνωρίζεται με την υπ’ αριθ. 508 απόφαση του Πρωτοδικείου Τριπόλεως στις 23 Ιουνίου 1947. Στην δεκαετία του ’50, ο Αστέρας αρχίζει να συμμετέχει στα πρωταθλήματα της ‘Ενωση Ποδοσφαιρικών Σωματείων Αρκαδίας, όπου κάνει ιδιαίτερα αισθητή την παρουσία του από το 1957 και έπειτα, κατακτώντας τον τίτλο του πρωταθλητή πέντε συνεχόμενες χρονιές (1957-1962). Ο Αστέρας έπαιξε για δύο χρόνια στην Β’ Εθνική (1961-1963), όντας η πρώτη ομάδα της Τρίπολης που έπαιξε σε τόσο υψηλή εθνική κατηγορία και μάλιστα είναι από τα ιδρυτικά μέλη της Β’ Εθνικής, με την μορφή που την γνωρίζουμε σήμερα, από την αγωνιστική περίοδο 1962-63. Το καλοκαίρι του 1963, ο Αστέρας συγχωνεύθηκε με τον Άρη-Ατρόμητο, που είχαν συγχωνευθεί μεταξύ τους έναν χρόνο νωρίτερα. Έτσι, δημιουργήθηκε ο Αθλητικός Όμιλος Τριπόλεως.Ουσιαστικά, ο Όμιλος έγινε πάνω στο καταστατικό του Αστέρα, το οποίο τροποποιήθηκε και μετονομάστηκε σε Όμιλο. Παράλληλα, δημιουργήθηκε μια δεύτερη ομάδα "Ο ΣΕΦΑ Άρης-Ατρόμητος" που στην συνέχεια μετονομάστηκε το 1965 σε "ΣΕΦΑ Αρκαδικός". Ο Όμιλος παρέμεινε στα αθλητικά δρώμενα μέχρι το 1968, αφού διαλύθηκε με την υπ’ αριθμ. 345 απόφαση του Πρωτοδικείου Τριπόλεως, μετά την απόφαση του τότε Γ.Γ. Αθλητισμού Κώστα Ασλανίδη, όταν συγχωνεύθηκε μαζί με τον Αρκαδικό, στον Παναρκαδικό.

Η νεότερη ιστορία του Αστέρα, όπως τον γνωρίζουμε μέχρι σήμερα, ξεκινάει το 1978 και αναγνωρίζεται από την υπ’ αριθμ. 368 απόφαση του Πρωτοδικείου Τριπόλεως και έκτοτε αγωνίζεται με επιτυχία στα τοπικά πρωταθλήματα της Αρκαδίας, όπου πάντα έχει πρωταγωνιστικό ρόλο και μετράει πέντε συμμετοχές στην Δ’ Εθνική, από την οποία ανέβηκε το 2005 στην Γ’ Εθνική κατηγορία όντας η καλύτερη ομάδα των δέκα ομίλων του περιφερειακού πρωταθλήματος με βάση τους αριθμούς και τα στατιστικά στοιχεία. Από το 2003,η ανερχόμενη δύναμη της Πελοποννήσου άρχισε μια ξέφρενη ανοδική πορεία.Έμεινε μια χρονιά στην τέταρτη κατηγορία για να εκτοξευτεί την αμέσως επόμενη χρονιά και να ανέβει τρεις διαδοχικές κατηγορίες σε τρία χρόνια μέχρι τη συμμετοχή της για πρώτη φορά στην ιστορία της στην πρώτη επαγγελματική κατηγορία του Ελληνικού ποδοσφαίρου,τη σεζόν 2007-08.

Στις 12 Μαΐου 2007, στα πλαίσια της 30ής αγωνιστικής του πρωταθλήματος Β' Εθνικής, μετά την εκτός έδρας νίκη επί της Καλαμάτας με 2-1, ο Αστέρας εξασφάλισε μαθηματικά την άνοδο στην Α' Εθνική κατηγορία (Super League), ανεβαίνοντας από το 2004 που αγωνιζόταν στη Δ΄Εθνική κάθε χρόνο και μια κατηγορία. Είναι η μοναδική ομάδα της Αρκαδίας που έχει ανέβει στην Α' Εθνική.

Η 26η Αυγούστου του 2007 η Τρίπολη και όλη η Αρκαδία θα ζήσει μεγάλες στιγμές όταν ο Αστέρας θα υποδέχεται τη Λάρισα στα πλαίσια της πρώτης αγωνιστικής της δεύτερης Super League. Στις 7 Οκτωβρίου 2007 η ομάδα πέτυχε το πρώτο της τέρμα και παράλληλα την πρώτη της νίκη στην Α' Εθνική και μάλιστα εναντίον του Παναθηναϊκού.Εκείνη τη χρονιά ο Αστέρας Τρίπολης κατάφερε να κερδίσει μέσα στην έδρα του τον Παναθηναϊκό, τον Ολυμπιακό, την ΑΕΚ και τον ΠΑΟΚ αποδεικνύοντας έτσι ότι μπορεί να συναγωνιστεί επάξια τους μεγάλους συλλόγους και να εδραιωθεί στη Super League. Κατέκτησε τελικά την έβδομη θέση, χάνωντας την είσοδο για τα play-off την τελευταία αγωνιστική.Την επόμενη χρονιά ο Αστέρας θα καταφέρει να φτάσει έως τα ημιτελικά του κυπέλλου Ελλάδας όπου και τελικά χάνει την πρόκριση ύστερα από δυο μεγάλα παιχνίδια που έκανε,κοιτάζοντας στα μάτια τον πρωταθλητη Ελλάδας,Ολυμπιακό.

PERONE GOAL OF THE YEAR media type="youtube" key="vzPvQObHkQw?version=3" height="360" width="640"